Publication: Magyar Közlöny
Issue: MK-2003-69 (Year: 2003, Number: 69)
Era: 1990-2004
Section: 3. Az egyes helyi közszolgáltatások kötelezõ igénybevételérõl szóló 1995. évi XLII. törvény (a továbbiakban:
Paragraph Index: 582

7. Az Ör.-nek az 1. számú — az Ör. 2-vel módosított — jelenleg hatályos melléklete: „A kötelezõ kéményseprõ-ipari szolgáltatás díja 2002. március 1-jétõl: — magánlakásoknál — évi kétszeri kötelezõ ellenõrzés mellett — 1320 Ft/ingatlan/év, amely az ÁFÁ-t is tartalmazza. — közületeknél — évi négyszeri ellenõrzés mellett — 110 Ft/kW/év, amely összeg az ÁFÁ-t is tartalmazza.” III. Az indítvány megalapozott. Az Alkotmánybíróság az idézett jogszabályi rendelkezések összevetése alapján megállapította, hogy az Ör. azzal, hogy a kéményseprõ-ipari szolgáltatás díjának összegét a magánlakásoknál lakásonként azonos összegben állapította meg, nem érvényesítette a Kötv. 5. §-ában foglalt díjmegállapítási követelményeket, amelyek más, tüzeléstechnikai szempontból értékelendõ adottságok figyelembevételét is elõírják a szolgáltatási díj meghatározásának alapjaként. A Kötv. 5. § (1) bekezdése ugyanis a közszolgáltatási díj mértékét a kémény típusa, az alkalmazott tüzelési mód, a kémény igénybevételének jellege, valamint a kéményseprõ-ipari közszolgáltatáshoz tartozó, adott kéményseprõ tevékenységi körzetet átfogó települési szerkezet figyelembevételével kell meghatározni. Mivel az Ör. kifogásolt rendelkezése e kritériumokat mellõzve csupán az ingatlanok számához igazította a magánlakásoknál a kéményseprõ-ipari közszolgáltatás éves díját, vagyis a törvényi rendelkezéseket figyelmen kívül hagyta, ezáltal a szolgáltatás-ellenszolgáltatás egyenértékûségének a Ptk.

Source: https://magyarkozlony.hu/hivatalos-lapok/56f8408f4b2f22fbf1c96dd883d8325d5205f7eb/dokumentumok/06af1cf03912bf205521dbecb048218469d63760/letoltes